**Handlingsplan for Badmintonkretsen Vest**

**Generell 2016-2020**

**Overordnet mål:**

Handlingsplan for Badmintonkretsen Vest. Denne skal gjelde som er 5-årig plan, men blir tatt opp og justert på hvert ting.

**Generell:**

Vi ønsker å bidra til å lette informasjonsflyt og samarbeid på tvers av klubber, både mellom ledere, spillere og trenere. Med tanke på langsiktig rekruttering vil det også være et ønskemål å gjøre badminton som sport mer kjent utenfor badmintonmiljøet.

Få i gang nye klubber og badmintonmiljøer i kretsen. Avholde faste klubbledermøter med alle kretsens medlemsklubber. Øke medlemstallet med 10% årlig.

**Handlingsplan for Badmintonkretsen Vest**

**ØKONOMI 2016-2020**

**Overordnet mål:**

1. Føre regnskapet og ha økonomistyring ut fra gjeldene lover og regler
2. Lage budsjettforslag til kretstinget.
3. Arbeide for å få på plass 2 eksterne sponsorer.

**Generelt:**

**Betaling av innkomne faktura.**

Innkomne faktura betales innen betalingsfrist gjennom hele året på nettbank.

**Utsending av faktura for:**

**Kretskontingent:**

Faktura for kretskontingent utsendes hvert år i begynnelsen av mai. Til alle kretsens klubber. Beløpet for de enkelte klubber utregnes ut fra innrapporterte medlemstall og det kontingentbeløp pr. medlem der til enhver tid vedtas av kretstinget.. Betalingsfrist for kretskontingent er 30. mai.

**Lagserie:**

Faktura for startkontingent for 1. divisjon avd. Sør/vest, 2. divisjon avd. Vestlandet, U15 avd. Vestlandet og U13 avd. Vestlandet sendes ut til de påmeldte klubber etter påmeldingsfristens utløp.

Betalingsfrist: 15. september.

**Kurs, samlinger og andre arrangementer hvor kretsstyret har vedtatt at kretsen skal oppkreve egenandeler:**

Faktura for egenandeler ved kurs, samlinger, kretstreninger m.m. sendes ut snarest etter arrangement, med 14 dages betalingsfrist.

**Regnskap/budsjett:**

Føring av regnskapet gjennom hele året på et godkjent system.

Avslutting av årsregnskapet snarets mulig i januar hvert år.

Etter avslutting av regnskapet avleveres dette til revisorene

Det reviderte regnskap med revisorberetning fremlegges på kretstinget

Lage budsjettforslag, og fremlegge dette for styret i god tid før kretstinget.

Etter eventuelle endringer fra styret, fremlegges det endelige budsjettforslaget for kretstinget.

**Handlingsplan for Badmintonkretsen Vest**

**Toppidrett 2016-2020**

Visjon:

Spillere som ønsker å satse på badminton på nasjonalt og internasjonalt nivå skal kunne gjøre dette i Badmintonkretsen Vest.

Hovedmål:

Badmintonkretsen Vest skal i løpet av de neste 5 årene i samarbeid med klubbene i kretsen og olympiatoppen utvikle et av Norges beste tilbud for spillere som vil satse på badminton nasjonalt og internasjonalt. Tilbudet skal muliggjøre satsning lokalt frem til spillerne er ferdig med videregående.

Delmål:

\* Etablert satsningssenter på Tertnes Videregående i samarbeid med Olympiatoppen Vest og NBF med minst 2 spillere og en trener fra kretsen til enhver tid.

\* Spillere fra kretsen representert på landslag og aldersbestemte landslag:

o TT: 7 spillere

o U17: 3 spillere

o U19: 2 spillere

o Senior: 2 spillere

\* En trener fra kretsen etablert som landslagstrener

\* Faste ukentlige kretstreninger for kretsens spillere på TT og landslag for å sikre et høyt teknisk nivå på våre spillere:

o U15-U19: 2 ganger i uka

o U11-U13: 1 gang i uka

\* Deltagelse hvert år i U15+U17+U19 i internasjonal lagserie turnering av høyt nivå.

Status per 2015:

\* Samarbeid opprettet med Olympiatoppen Vest om Badminton på Tertnes Toppidrett. 1 spiller tatt opp i 2015 og 1 badminton trener ansatt 6 timer i uka. Tertnes Toppidrett er per i dag ikke et formelt satsningssenter for NBF.

\* Spillere fra kretsen er per i dag representert som følger:

o TT: 5 spillere

o U17: 3 spillere

o U19: 0 spillere

o Senior: 0 spillere

\* Javier Bish tok over som U17 landslagstrener for U17

\* Fast ukentlig trengning for U15-U19 tilbys 20 spillere 1 gang i uka

\* 6 kretstreninger @ 4 timer på lørdager for U11-U13

\* Ingen turneringsspill for kretslag per i dag.

Tiltak:

\* Samarbeide med Olympiatoppen og NBF for å få Tertnes godkjent som satsningssenter. (kostnad = 0 da Tertnes er drevet av Hordaland Fylke)

\* Aktivt dele og informere om alle opplevelsene de eksisterende TT / Landslagsspillerne får som spiller på landslag – skape motivasjon og tro på at man kan få det til. (kostnad = 0)

\* Ha tett dialog med de eksisterende spillere og klubbene de representerer på landslag. Bistå hvor mulig for å sikre videre satsning. (kostnad = ukjent)

\* Bevare, i samarbeid med klubbene & NBF, muligheten til å ha en kvalifisert fulltidstrener i kretsen. (kostnad = ukjent. Lønn + Langsiktighet + Ryddige arbeidsforhold + Sammenhengende bulker av halltid = viktig)

\* Bevare den ene ukentlige kretstreningen for U15-U19. Sikre godt etterfyll hvor plasser ikke blir benyttet av spillere. Aktivt dele og informere om hva de gjør på kretstreningene slik at flere blir motivert til å delta. Sikre jevnt nivå og god kvalitet på treningen. (kostnad = lønn)

\* Jobbe aktivt med å finne halltid og trener for å få etablert også en ukentlig trening for U11-U13. (kostnad = lønn)

\* Innhente informasjon og forutsetninger for å reise på en lagturnering med spillere uttatt fra kretstreningene. En testtur bør gjennomføres i løpet av 2016/17 sesongen om man finner mulige turneringer. (kostnad = ukjent)

Status og Tiltak bør oppdateres årlig

Handlingsplan for Badmintonkretsen Vest

UNGDOMSKOMITEEN (13-19 år)

2016-2021

Visjon:

I bad

Hovedmål:

Ungdom mellom 13 og 19 år skal være med lengst mulig som aktive, men også i rollen som trenere, ledere, dommere og frivillige med ansvar for ulike oppgaver i klubben.

Delmål:

\* Bevare og øke antall ungdom som spiller badminton i Badmintonkretsen Vest med 5% årlig i perioden.

\* Badmintonkretsen Vest skal arbeide aktivt for å få ungdom inn i styrer og undergrupper i Norsk Badminton. Mål for perioden er:

o NBF: 1 ungdomsrepresentant fra kretsen i underutvalg

o Badmintonkretsen Vest: 1 styrerepresentant fra ungdomsgruppen

o Klubber i Badmintonkretsen Vest: 3 ungdommer i styrer

\* 30% av deltagere på aktivitetslederkurs, trenerkurs, dommerkurs og andre kurs organisert av kretsen skal benyttes av ungdom. Utdanningstilbudet i Badmintonkretsen Vest skal tilrettelegges slik at ungdom kan delta. Ungdom skal ha rett til å delta på alle utdanningstilbud ut fra sine kvalifikasjoner.

\* Øke antall unge dommere i kretsen til 5

\* Øke antall ungdom i kretsen med trener 1 kurs til 10

\* Øke antall ungdom i kretsen med trener 2 kurs til 3

\* Ungdom skal ha et tilbud fra Badmintonkretsen Vest fritt for rus og mobbing, hvor det legges til rette for at de skal kunne trives og utvikle vennskap uansett hvilken aktivitet vi organiserer.

Status per 2015:

\* Antall ungdom i Badmintonkretsen Vest:

o 31/12/2013: 204 (92 kvinner / 112 menn)

o 31/12/2014: 217 (107 kvinner / 111 menn)

\* Antall ungdom i Badmintonkretsen Vest i

o NBF utvalg: 0

o Badmintonkretsen Vest Styre: 0

o Klubbstyrer: ?

\* Per i dag er deltagelse av ungdom på BKVest / NBF kurs ikke målt. Ofte legges kurs og treningssamlinger samtidig noe som ikke tilrettelegger for at aktive spillere også kan delta på de forskjellige utdanningene.

\* Antall ungdomsdommere i BKVest:

\* Antall ungdomstrenere i BKVest:

\* Vi opplever generelt sett at våre og klubbenes aktiviteter i kretsen er fritt for rus og mobbing.

Tiltak:

\* Oppfordre turneringsarrangører i kretsen å tilby A+B klasser i U15+U17+U19 hvor gjennomførbart. A+B klasser bør ikke slås sammen der hvor påmeldingen er lav.

\* BKVest skal arrangere minimum 4 fellessamlinger i sesongen hvor ungdom er invitert uavhengig av nivå og ambisjoner. En av disse samlingene må gjerne være en overnattingssamling. Invitere med ungdom når det gjelder organisering av og program for disse samlingene.

\* Aktivt benytte seg at ung leder tilbudene via Norges Idrettsforbund og Hordaland Idrettskrets.

\* Fortløpende oppfordre klubber og NBF til å nominere ungdom for valg inn i styrene.

\* Legge til rette for at aktive spillere får mulighet til også å delta på de kursene vi arrangerer. Det vil si ikke legge kursene samtidig som treningssamlinger hvor gjennomførbart.

\* Årlig ha 2 oppfriskningssamlinger for unge dommere i kretsen.

\* Årlig ha 2 motivasjonssamlinger for unge trenere i kretsen.

Handlingsplanen er bygget på Norges Idrettsforbunds Rettningslinjer for ungdomsidrett: https://www.idrettsforbundet.no/tema/ungdomsidrett/

Status og Tiltak bør oppdateres årlig.

**Handlingsplan for Badmintonkretsen Vest**

**KONKURRANSEKOMITEEN 2016-2020**

**Overordnet mål:**

**Få et godt og variert konkurransetilbud til alle kretsens spillere**

**Generelt:**

**TERMINLISTE/TURNERINGER:**

Koordinere og deretter anbefaling til NBF av innkomne søknader om turneringer fra kretsens klubber, innen de frister som er gitt av NBF.

Sende ut invitasjon til å søke om å arrangere Vestlandsmesterskapet (VM).

Invitasjon om å arrangere VM sendes annen hver sesong til alle klubber i Rogaland, og annen hvert år til alle klubber i Badmintonkretsen Vest.

Invitasjon til alle klubbene i kretsen til å søke om å arrangere Kretsmesterskap.

**LAGSERIE:**

Sende ut invitasjon til 1. divisjon avd. Sør/vest, til de klubber fra Badmintonkretsen Sør og Badmintonkretsen Vest som KK-BKV anser som kvalifisert for 1. divisjon.

Sende ut invitasjon til 2. divisjon avd. Vestlandet, U15 avd. Vestlandet og U13 avd. Vestlandet, til alle klubber i kretsen.

Vinneren i 2. divisjon, U15 og U13 tildeles kretsens vandrepokaler og diplomer.

Handlingsplan for Badmintonkretsen Vest

Utviklingskomiteen

2015-2018

Overordnet mål:

Badmintonkretsen Vest skal legge best mulig til rette for at alle spillere i kretsen klubber skal

kunne utvikle seg som badmintonspillere. Legge til rette for oppstart av nye klubber og nye badmintonmiljøer i fylkene.

Generelt:

Badmintonkretsen Vest skal være pådriver og tilrettelegger for alle aktiviteter som kan

fremme sportslig utvikling og godt miljø blant badmintonspillere i kretsen.

Treninger/treningsleirer:

Badminton Vest skal være pådriver/tilrettelegger for treningstilbud for unge spillere I klubbregi.

Kresen skal legge til rette for egne jente-, kvinnesamlinger og skape et eget miljø for dem

Kretsen skal være pådriver og legge til rette for av trening for voksne nybegynnere.

Skolebadminton

Badmintonkretsen Vest skal være pådriver og tilrettelegger i forhold til klubbene for at man skal komme i gang med skolebadminton.

Mål: De fleste klubber i Kretsen bør komme i gang med dette innen 2016.

Oppmerking i haller:

Kretsen skal ha oversikt over haller som det er mulighet til å bruke og spille badminton.

Dette gjøres gjennom kontakt med kommunene/kommunale idrettshaller/anlegg og private anlegg. I løpet av perioden skal vi lage en oversikt badmintonaktivitet i flest mulig haller i kretsen.

Rammevilkår:

Badmintonkretsen Vest skal arbeide for at alle idrettshaller i Kretsen oppmerkes for badminton, og at det finnes nett og stolper tilgjengelig.

Badmintonuken:

Kretsen skal være pådriver og tilrettelegger for gjennomføring av Badmintonuke ved alle klubber

Kretsen skal arbeide for utbre kjennskap til og interesse for badminton ved å skape mest mulig mediaoppmerksomhet om badminton